NIRMALA
ఉపాధిపెంపుతోనే పారిశ్రామిక వృద్ధికి బాటలు
న్యూఢిల్లీ, మే 11: భారత్‌ కొత్త ఉత్పత్తి విధానం సెప్టెంబరులో వస్తోందని, మరింతమందికి ఉపాధి కల్పించే లక్ష్యంతో కొత్త ఉత్పత్తివిధానం రూపొందు తుందని వాణిజ్యమంత్రి నిర్మలా సీతారామన్‌ వెల్లడించారు. సీనియర్‌ ఎగ్జిక్యూ టివ్‌ స్థాయి ఉద్యోగాలు కొత్త సాంకేతికపరిజ్ఞానంతో కనుమరుగవుతునప్పటికీ కొత్త పాలసీలో వీరిని కూడా ఉత్పత్తిలో భాగస్వాము లు చేసేలక్ష్యంతో ఉంటుందని కేంద్ర మంత్రి వెల్ల డించారు. కొత్త విధానం సెప్టెంబరులో వస్తుందని, మేకిన్‌ ఇండియా మూడో వార్షికోత్సవం సందర్భంగా కొత్త ఉత్పత్తి విధానం వస్తుందని ఆమె అన్నారు. ప్రస్తుతం జిడిపిలో 16-17శాతం ఉన్న ఉత్పత్తిరంగ వాటా రానున్న కాలంలో 25శాతానికి చేర్చాలన్న లక్ష్యంతో ఉంటుందని, జర్మనీ లాంటి దేశాలు కూడా అత్యాధునిక పారిశ్రామిక విధానాలను అనుసరిస్తున్న ట్లు మంత్రి వివరించారు. భారత్‌ ఉత్పత్తిరంగ హబ్‌గా మారుతున్న తరుణంలోఉపాధికి ఎక్కువ ప్రాధాన్యత నిస్తున్నట్లు వివరించారు. ఫిబ్రవరినెలలో రెండుశాతం ప్రతికూల వృద్ధిని నమోదుచేసింది. డిజిటల్‌ ఇండి యా, స్కిల్‌ ఇండియా వంటి వాటిని పరిగణనలోకి తీసుకుని ఫ్యాక్టరీల్లో పెరుగుతున్న యాంత్రీకరణను కూడా పరిగణనలోనికి తసీఉకుని కొత్త ఉత్పత్తి విధానం అమలవుతుందని కేంద్ర మంత్రి వివరిం చారు.
అలాగే ఎన్‌డిఎ ప్రభుత్వ స్టార్టప్‌ కార్యాచరణ పారిశ్రామిక వృద్ధికి దోహ దం చేయగలదని ధీమా వ్యక్తంచేసారు. అలాగే భారత్‌లో రానురాను బిజినెస్‌ సానుకూలత పెరుగుతున్నందున ఇన్వెస్టర్లు పారిశ్రామికవేత్తలు ఉత్పత్తికి సంసి ద్ధత వ్యక్తం చేస్తున్నారన్నారు. క్రిసిల్‌ 2014లో ప్రచురించిన నివేదికలో వ్యవ సాయేతర ఉపాధి దేశంలో 25 శాతానికి తగ్గిందని 2013-19 మధ్యకాలంలో 38 మిలియన్లుగా ఉన్నట్లు ప్రకటించింది. 2005-12 మధ్యకాలంలో 52 మిలియన్ల నుంచి గణనీయంగా తగ్గింది. ఆర్థికవ్యవస్థ వృద్ధి మందగమనంతో ఉండటం, కార్మికశక్తి అశాంతిపెరగడం వంటివి కారణాలుగా ఉన్నాయి. దీని వల్ల అదనంగా 12 మిలియన్ల ప్రజలు తిరిగి వ్యవసాయరంగానికి వెళ్లారు. 2005-12 మధ్యకాలంలో వ్యవసాయరంగ ఉపాధిపరంగా 37 మిలియన్ల మందికి తగ్గినట్లు తేలింది. 2011 ఉత్పత్తి విధానంలో 2022నాటికి భారత్‌ జిడిపిలో ఉత్పత్తిరంగ వాటా 25శాతంగా ఉంటుం దని అంచనా. 100 మిలియన్ల మందికి కొత్తగాఉపాధి కల్పించాలని నిర్ణయించారు. కేంద్ర ప్రభుత్వం ఏర్పాటు చేసిన జాతీయ ఉత్పాదక మండళ్ల ద్వారా పారిశ్రామిక వృద్ధికి మరింత తోడ్పాటు ఉంటుందని, భారత్‌ జిడిపి కూడా ఏడుశాతం చొప్పున ఏటికేడాది పెరిగే అవకాశం ఉందని క్రిసిల్‌ అంచనా. 2017 రెండో త్రైమాసికంలో 7.4శాతం వృద్ధి ఉన్నట్లు ప్రకటించింది. 2021-22 నాటికి భారత్‌ ఉత్పత్తిరంగ వాటా జిడిపిలో 17శాతంగా ఉంటుంది. ప్రస్తుతం ఉన్న 15.4శాతం నుంచి పెరుగుతుందని నిపుణుల అంచనా. చైనా వంటి అగ్రరాజ్యాలు సైతం ఉత్పత్తిరంగంపైనే దృష్టిపెట్టాయి. ప్రపంచంలో ఉత్పత్తిరంగ పవర్‌హౌస్‌గా చైనాఉన్న సంగతితెలిసిందే. అయినప్పటికీ అత్యా ధునిక విధానాలతో చైనా ఉత్పత్తిరంగ వృద్ధికి తరచూ బాటలు వేస్తోంది.